България :: Семейство, собственици на барокамера, организира благотворителна кампания :: Monitor.bg
Семейство, собственици на барокамера, организира благотворителна кампания
14:10 01 Януари 2018 474 Видяно 0 Споделяния Коментари
Собствениците на барокамерата в Пазарджик-семейството Лилия и Петър Кондеви стартираха поредната си благотворителна кампания. До 15 януари всеки, който има нужда от кислородна терапия, може да се възползва от 10 безплатни процедури. Семейство Кондеви не за първи път помага на нуждаещи се от цялата страна, след като Петьо сам изобрети барокамерата-първо, за да помогне на сина им, а след това през нея преминаха стотици хора, включително и местни пожарникари, които бяха обгазени при взрив на газови бутилки. Положителните резултати от преминалите процедури в барокамерата вече са видими, споделят болни, една от които е Петя Георгиева. 38-годишната жена наскоро е претърпяла тежка операция на бъбреците и лекарите я предупредили, че има риск от инфекции. Тогава на помощ й се притекла Лилия Кондева, която й дала възможност безплатно да ползва барокамерата.Изключително съм благодарна за добрината, която получих, признава Петя Георгиева, която се е почувствала значително по-добре след терапията с кислород. Друга потребителка пък довела детето си от Англия, за да ползва процедурите на барокамерата.